CELEX: 32013D0293
Language: bg
Date: 2013-06-18 00:00:00
Title: Решение за изпълнение 2013/293/ОВППС на Съвета от 18 юни 2013 година за изпълнение на Решение 2012/285/ОВППС за налагане на ограничителни мерки срещу определени лица, образувания и органи, които застрашават мира, сигурността или стабилността на Република Гвинея Бисау

19.6.2013   
            
            
               BG
            
            
               Официален вестник на Европейския съюз
            
            
               L 167/39
            
         РЕШЕНИЕ ЗА ИЗПЪЛНЕНИЕ 2013/293/ОВППС НА СЪВЕТА
   от 18 юни 2013 година
   за изпълнение на Решение 2012/285/ОВППС за налагане на ограничителни мерки срещу определени лица, образувания и органи, които застрашават мира, сигурността или стабилността на Република Гвинея Бисау
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Решение 2012/285/ОВППС на Съвета от 31 май 2012 г. за налагане на ограничителни мерки срещу определени лица, образувания и органи, които застрашават мира, сигурността или стабилността на Република Гвинея Бисау (1), и по-специално член 3, параграф 1 и член 5, параграф 2 от него,
   като има предвид, че:
   
               (1)
            
            
               На 31 май 2012 г. Съветът прие Решение 2012/285/ОВППС.
            
         
               (2)
            
            
               Съветът направи цялостен преглед на списъка на лицата, поместен в приложения II и III към Решение 2012/285/ОВППС, за които се прилагат член 1, параграф 1, буква б) и член 2, параграфи 1 и 2 от решението. В заключение Съветът реши, че към лицата, изброени в приложения II и III към Решение 2012/285/ОВППС, следва да продължат да се прилагат специфичните ограничителни мерки, предвидени в него.
            
         
               (3)
            
            
               На 20 март 2013 г. комитетът на Съвета за сигурност на ООН, създаден съгласно Резолюция 2048 (2012) на Съвета за сигурност на ООН, актуализира информацията за едно лице, на което е наложена забрана за пътуване съгласно Резолюция 2048 (2012).
            
         
               (4)
            
            
               Информацията за това лице, вписана в приложения I и III към Решение 2012/285/ОВППС, следва да бъде съответно изменена,
            
         ПРИЕ НАСТОЯЩОТО РЕШЕНИЕ:
   Член 1
   Приложения I и III към Решение 2012/285/ОВППС се изменят в съответствие с приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Люксембург на 18 юни 2013 година.
      
         
            За Съвета
         
         
            Председател
         
         P. HOGAN
      
   
   
      (1)  ОВ L 142, 1.6.2012 г., стр. 36.
   
      ПРИЛОЖЕНИЕ
      Вписванията за посоченото по-долу лице, включено в приложения I и III към Решение 2012/285/ОВППС, се заменят със следното:
      
         
                     Име
                  
                  
                     Информация за идентифициране
                     (дата и място на раждане, номер на паспорта/картата за самоличност и др.)
                  
                  
                     Основания за включване в списъка
                  
                  
                     Дата на посочване
                  
               
                     Майор Idrissa DJALÓ
                  
                  
                     Гражданство: Гвинея Бисау
                     Дата на раждане: 18 декември 1954 г.
                     Официална длъжност: Съветник на началника на генералния щаб на въоръжените сили по въпросите на протокола, впоследствие полковник и началник на протокола на щаба на въоръжените сили
                     Паспорт: AAISO40158
                     Дата на издаване: 2.10.2012 г.
                     Място на издаване: Гвинея Бисау
                     Валиден до: 2.10.2015 г.
                  
                  
                     Точка за контакт на „военното командване“, поело отговорност за държавния преврат от 12 април 2012 г., и един от най-активните му членове. Той е сред първите офицери, които публично обявяват принадлежността си към „военното командване“, като подписва едно от първите му комюникета (№ 5, от 13 април 2012 г.). Майор Djaló принадлежи и към военното разузнаване.
                  
                  
                     18.7.2012 г.